Irati Zubizarreta

Irati Zubizarreta Armendaritz (Beasain, Gipuzkoa, 1998ko urtarrilaren 30a) mendi lasterkaria da, gaur egungo munduko txapelduna junior mailan.

2017ko uztailaren 30ean, Andorran jokatutako Munduko Mendi Txapelketan (Skyrunning 2017), B modalitateko (18-20 urte) urrezko domina lortu zuen: 15 kilometroko proban, 2 ordu 16 minutu eta 17 segundoko denborarekin lehenbizikoa iritsi zen, bigarren lasterkaria baino 4 minutu lehenago. Bi egun lehenago, uztailaren 28an, kilometro bertikaleko proban, brontzezko domina bereganatu zuen. 

2016an, 2017an, 2018an eta 2019an Espainia mailako mendi lasterketako txapelduna izan zen. Halaber, 2018an eta 2019an Kilometro Bertikaleko espainiako txapelduna ere izan zen; 2020 nahiz 2021an txapeldunorde izan zen. La Sportiva taldearen parte da 2016. urtetik.

Erreferentziak

Kanpo estekak 
 Irati Zubizarretaren Twitter kontua.
 Irati Zubizarretari elkarrizketa, Goierriko Hitza.
 Irati Zubizarretari elkarrizketa "Gozatzen jarraitu nahi du mendian" Berria, 2021.01.12

Beasaindarrak
Euskal Herriko emakume atletak
Euskal Herriko mendi lasterkariak
Emakume mendi lasterkariak